
Góðu foreldur í 9. flokki í Skúlanum við Løgmannabreyt

Skúlin við Løgmannabreyt hevur øll árini havt ta siðvenju, at næmingar skúlans ikki fara námsferðir uttanlands. Sum part av ársætlanini hevur skúlin heldur lagt dent á at hava seturskúla í Føroyum.
Tó hava skúlaflokkar av og á havt ynski um at sleppa uttanlands á námsferð, men higartil hevur hetta ynski ikki verið gingið á møti. 
Men nú hevur næmingaráðið í hádeildini aftur tikið málið upp við skúlastjóran, og hevur hann játtað at viðgera tað við vælvild. Á fundi í skúlastýrinum í oktober kunnaði næmingaráðið stýrið um ynski teirra at sleppa uttanlandsferð. 
Møguleikin at fara við Norrønu til Íslands frá mánadegi til hósdag er kannaður, men Smyril Line kann ikki veita vissu fyri, at nakað pláss er tøkt í apríl 2023. 
Fonn Flog hevur givið eitt tilboð um námsferð til Edinburgh í døgunum 17. - 20. apríl 2023. Íroknað prísin á 4.400,- kr. er flogferð, gisting og morgunmatur. 
[bookmark: _GoBack]Spurningurin er so, hvat tit foreldur siga? Avgerðin skal takast í felag millum heim og skúla. Um so er, at tit foreldur taka undir við, at næmingarnir sleppa uttanlands á námsferð, arbeiða vit víðari við ætlanini. Næmingarnir eru sera spentir og hava lovað at fara til verka alt fyri eitt at útvega fígging til túrin sum til dømis at hava toastsølu, fløskuinnsavnan o.a.
Sum sagt, so er neyðugt at vita, um tit foreldur taka undir við, at tykkara børn sleppa á námsferð til Edinburgh ella til Íslands. Vit ynskja, at tit hava svarað við sms-boði á tel. 280314 í seinasta lagi sunnudagin 20. november, har tit siga okkum, um tykkara barn sleppur at luttaka á námsferðini ella ikki. Svarið er sjálvandi í trúnaði.
Tá øll hava svarað, kemur meira kunning.

Vinarliga heilsan
Guðný

